Diari Oficial de la Generalitat Valenciana


Sumari del DOGV 5142, del 24-11-2005 (2005/12309)

RESOLUCIÓ de 21 d'octubre de 2005, del conseller de Territori i Habitatge, per la qual s'aprova definitivament el Pla Especial Avinguda de Dénia a Alacant.
-----------------------------------------------------------------------------------------------------------------------------------------------------------

### Dades del document

Número de DOGV
:   5142

Data del DOGV
:   24-11-2005

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2005/12991


Data del document
:   21-10-2005

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * Dénia
    * pla d'urbanisme

RESOLUCIÓ de 21 d'octubre de 2005, del conseller de Territori i Habitatge, per la qual s'aprova definitivament el Pla Especial Avinguda de Dénia a Alacant. [2005/A12661]
  
Resolució de 21 d'octubre de 2005, del conseller de Territori i Habitatge, per la qual s'aprova definitivament el Pla Especial Avinguda de Dénia a Alacant.
  
Antecedents de fet
  
1. L'Ajuntament d'Alacant, en sessió plenària celebrada el dia 6 de març de 2001 va acordar la seua exposició pública, que va ser duta a terme per mitjà d'anuncis semblants en el Diari Oficial de la Generalitat Valenciana número 3.994 de 8 de maig de 2001 i en el diari Información de 26 de març de 2001. Després de l'exposició pública en què es van presentar 29 al·legacions, que van ser informades i resoltes, es va aprovar provisionalment pel Ple Municipal en data 19 de setembre de 2002.
  
La Comissió Territorial d'Urbanisme, en sessió celebrada el dia 3 d'agost de 2005, va acordar suspendre la tramitació del Pla Especial de l'Avinguda de Dénia del municipi d'Alacant, fins que s'esmenaren les observacions indicades en la consideració tecnicojurídica segona.
  
L'Ajuntament remet la documentació el 6 d'octubre de 2005.
  
2. La documentació remesa està integrada per memòria informativa, memòria justificativa i plànols d'informació i d'ordenació.
  
3. El pla especial té com a objecte el disseny de la infraestructura viària de l'avinguda de Dénia, que coincidix amb la carretera N-332 en el tram comprés des de l'eixida de la ciutat (pas elevat de la Goteta) fins a l'enllaç a Vistahermosa amb l'autovia A-7.
  
Bàsicament, excepte algunes variacions puntuals d'alineació, el Pla se cenyix a l'àmbit ja definit en el vigent Pla General de 1987, desenvolupant diverses solucions de traçat i encreuaments, amb augment considerable de la superfície i capacitat de trànsit actuals. Cal recordar que aquest tram de la N-332 suporta en gran manera el pes del trànsit generat pels creixements urbans del nord de la ciutat, l'àrea més densa i de major creixement del seu entorn metropolità.
  
La solució proposada inclou una semiglorieta partida en la intersecció amb el bulevard del Pla, un pas inferior en la intersecció amb la Gran Via i un altre en la intersecció amb la Via Parc, que resoldrà en ambdós casos l'entrada i l'eixida amb les vies transversals per mitjà de glorieta tancada en superfície.
  
La solució actual plantejada per l'Ajuntament respecta la via de trànsit interior i estacionaments del complex Vistahermosa, i inclou pantalles sòniques juntament amb les zones més densament poblades.
  
S'inclou, a més, la previsió de les parades de les línies d'autobusos urbans. Es preveuen accessos que no invadixen la via principal per als col·legis existents en l'avinguda. Inclouen àrees enjardinades de tipus ornamental, no estancial, atés el volum de trànsit que suporta la via.
  
Justifiquen la no-previsió de carril bici atés l'intens trànsit que suporta la via i que ja estan executats en viaris adjacents.
  
4. Consten en l'expedient els següents informes d'altres administracions o organismes les competències o béns demanials de les quals resulten afectats per l'actuació proposada:
  
Conselleria d'Obres Públiques, Urbanisme i Transports, Oficina del Pla de Carreteres, de 16 d'abril de 2003 i de caràcter favorable, amb determinades consideracions quant al disseny de la solució adoptada.
  
Ministeri de Foment, Unitat de Carreteres d'Alacant, de 20 de maig de 2003 i de caràcter desfavorable, atés que el contingut del document aprovat provisionalment per l'ajuntament diferix de la solució inicialment consensuada i, en conseqüència, mentre s'emeta un informe de la Direcció General de Carreteres, aquest Servei emet un informe desfavorable sobre el pla especial.
  
En data 19 de juliol de 2005, la Unitat de Carreteres d'Alacant del Ministeri de Foment emet un informe en què posa de manifest que «... no hi ha cap objecció per a portar a terme el pla especial aprovat per l'Ajuntament d'Alacant».
  
5. La Comissió Territorial d'Urbanisme d'Alacant, en sessió celebrada el dia 3 d'agost de 2005, va acordar supeditar l'aprovació definitiva de l'expedient a la realització de determinades esmenes.
  
6. En data 6 d'octubre de 2005, va entrar en el Registre del Servei Territorial de Planificació i Ordenació del Territori d'Alacant, la documentació que esmena remesa per l'Ajuntament. Analitzada la documentació, per Resolució del director general de Planificació i Ordenació del Territori de data 20 d'octubre de 2005, considera complert l'acord de la Comissió Territorial d'Alacant de data 3 d'agost del 2005 i s'eleva al conseller de Territori i Habitatge per a la seua aprovació definitiva.
  
Fonaments de dret
  
1. El procediment per a l'aprovació del pla especial seguit per l'Ajuntament resulta d'acord amb el que ha preceptuat l'article 38, en relació amb l'article 43.1 ambdós de la Llei 6/1994, Reguladora de l'Activitat Urbanística.
  
2. La documentació es considera completa en els termes previstos en l'esmentat article 27 de la Llei 6/1994, en relació amb l'article 91 del Reglament de Planejament de la Comunitat Valenciana, atés l'objecte del pla. No obstant això, s'ha d'aportar document refós que incloga les variacions introduïdes en l'ordenació, en versió exemplar triple i degudament diligenciat amb la data de la seua aprovació plenària.
  
3. L'objecte del pla i les determinacions en què es plasma es consideren en general adequades, sense que pertoque la formulació d'objeccions a l'aprovació definitiva de l'expedient des de la perspectiva dels interessos supramunicipals atribuïts a aquesta Conselleria, ni per raons de legalitat, en els termes previstos en l'article 40 de la Llei 6/1994, reguladora de l'activitat urbanística.
  
4. El conseller de Territori i Habitatge és l'òrgan competent per a resoldre sobre l'aprovació definitiva dels plans especials de municipis de 50.000 o més habitants, de conformitat amb el que disposa l'article 39 per remissió de l'article 55.1 de la Llei Reguladora de l'Activitat Urbanística, i en relació amb els articles 6.e i 10.a del Reglament dels Òrgans Urbanístics de la Generalitat Valenciana, aprovat per Decret 201/2003, de 3 d'octubre, del Consell de la Generalitat.
  
Vistos els preceptes legals citats i la resta de general i pertinent aplicació, i de conformitat amb l'acord de la Comissió Territorial d'Urbanisme d'Alacant, resolc:
  
Aprovar definitivament el Pla Especial Avinguda de Dénia, promogut per l'Ajuntament d'Alacant.
  
Contra la present resolució, que posa fi a la via administrativa, es pot interposar el recurs potestatiu de reposició en el termini d'un mes, davant del conseller de Territori i Habitatge, o bé recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà a la notificació o la publicació d'aquesta, de conformitat amb el que preveu l'article 13.4 del Decret 201/2003, de 3 d'octubre, del Consell de la Generalitat, pel qual s'aprova el Reglament dels Òrgans Urbanístics de la Generalitat, i article 10 i 46 de la Llei Reguladora de la Jurisdicció Contenciosa Administrativa, de 13 de juliol de 1998. Tot això, sense perjudici que puga exercir qualsevol altre recurs que estime oportú